Document ID: /roh_data/filtered/fineweb-2-filterrobots_roh.jsonl.gz/50270

Era en l'avegnir vul la vischnanca da Val Müstair sustegnair finanzialmain l’etappa dal Tour de Ski en Val Müstair. Ina da las occurrenzas las pli enconuschentas en il sport da passlung. Pia in signal cler envers il comité d’organisaziun ch'è actualmain senza timun. Avant diesch dis avevan plirs commembers dal comité d’organisaziun, tranter quels il president e vicepresident, demissiunà ord motivs nunenconuschents.
Finamira è da furmar in nov comité
Uss è la balla dentant puspè tar ils organisaturs. Clà Filip Pitsch, il president dal comité retratg, ha ditg envers RTR ch’ins saja ussa vidlonder da furmar in nov comité d’organisaziun. Sch'el faschess puspè part da quest nov comité è dentant anc avert.
La proxima etappa dal Tour de Ski en Val Müstair è planisada l'emprim da schaner 2019.
RR novitads 12:00